**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRIEŠMOKYKLINIO UGDYMO ORGANIZAVIMO MODELIŲ IR GRUPIŲ SKAIČIAUS PLUNGĖS RAJONO SAVIVALDYBĖS BENDROJO UGDYMO MOKYKLOSE, LOPŠELIUOSE-DARŽELIUOSE 2023–2024 MOKSLO METAIS NUSTATYMO**

2023 m. gegužės 18 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos švietimo įstatymo 8 straipsniu, Priėmimo į valstybinę ir savivaldybės bendrojo ugdymo mokyklų, profesinio mokymo įstaigų bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, 3 punktu bei Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2016 m. liepos 22 d. įsakymu Nr. V-674, Plungės rajono savivaldybės taryba n u s p r e n d ž i a:

1. Nustatyti šiuos priešmokyklinio ugdymo organizavimo modelius bei grupių skaičių ir jų pagrindu 2023–2024 mokslo metais organizuoti priešmokyklinį ugdymą rajono lopšeliuose-darželiuose bei bendrojo ugdymo mokyklose:

1.1. Priešmokyklinio ugdymo grupė, kurios veiklos trukmė per parą – 4 valandos.

Ugdo priešmokyklinio ugdymo mokytojai, meninio ugdymo mokytojai, teikiamos logopedo, specialiojo pedagogo paslaugos:

Plungės r. Liepijų mokyklos Šateikių skyriuje – 1 grupė (8 mokiniai).

1.2. Priešmokyklinio ugdymo grupė, kurios veiklos trukmė per parą – 10,5 valandos.

Ugdo priešmokyklinio ugdymo mokytojai, meninio ugdymo mokytojai, teikiamos logopedo, specialiojo pedagogo paslaugos:

Plungės lopšelyje-darželyje „Raudonkepuraitė“ – 2 grupės;

Plungės lopšelyje-darželyje „Rūtelė“ – 3 grupės;

Plungės lopšelyje-darželyje „Saulutė“ – 2 grupės;

Plungės lopšelyje-darželyje „Vyturėlis“ – 2 grupės;

Plungės lopšelyje-darželyje „Pasaka“ – 2 grupės;

Plungės r. Liepijų mokyklos Platelių universaliame daugiafunkciame centre – 1 grupė (14 mokinių);

Plungės r. Žemaičių Kalvarijos Motiejaus Valančiaus gimnazijoje – 1 grupė (14 mokinių).

1.3. Jungtinė priešmokyklinio ugdymo grupė, kurios veiklos trukmė per dieną – 10,5 valandos.

Vykdomos priešmokyklinio ir ikimokyklinio ugdymo programos. Šiuo atveju priešmokyklinė grupė jungiama su ikimokyklinio ugdymo grupe. Ugdo priešmokyklinio ugdymo mokytojai ir ikimokyklinio ugdymo mokytojai, meninio ugdymo mokytojai, teikiamos logopedo, specialiojo pedagogo paslaugos:

Plungės lopšelyje-darželyje „Nykštukas“ – 1 grupė;

Plungės lopšelio-darželio „Vyturėlis“ Prūsalių skyriuje – 1 grupė;

Plungės r. Kulių gimnazijoje – 1 grupė (10 mokinių);

Plungės r. Alsėdžių Stanislovo Narutavičiaus gimnazijos ikimokyklinio ir priešmokyklinio ugdymo skyriuje – 1 grupė (8 mokiniai).

1.4. Jungtinė ikimokyklinio ugdymo grupė, kurios veiklos trukmė per dieną – 10,5 valandos.

Vykdomos priešmokyklinio ir ikimokyklinio ugdymo programos. Šiuo atveju priešmokyklinė grupė jungiama su ikimokyklinio ugdymo grupe. Ugdo ikimokyklinio ugdymo mokytojai, meninio ugdymo mokytojai, teikiamos logopedo, specialiojo pedagogo paslaugos:

Plungės lopšelyje-darželyje „Nykštukas“ – 1 grupė;

Plungės lopšelio-darželio „Nykštukas“ Kantaučių skyriuje – 1 grupė;

Plungės lopšelyje-darželyje „Vyturėlis“ - 1 grupė;

Plungės lopšelio-darželio „Vyturėlis“ Didvyčių skyriuje – 1 grupė.

1.5. Jungtinė specialiojo ugdymo grupė, kurios veiklos trukmė per parą – 10,5 valandos.

Vykdomos ikimokyklinio specialiojo ir priešmokyklinio specialiojo ugdymo programos. Šiuo atveju priešmokyklinė grupė jungiama su ikimokyklinio ugdymo grupe. Ugdo priešmokyklinio ugdymo mokytojai ir ikimokyklinio ugdymo mokytojai, meninio ugdymo mokytojai, teikiamos logopedo, specialiojo pedagogo paslaugos:

Plungės lopšelyje-darželyje „Pasaka“ – 1 grupė.

1.6. Jungtinė specialiojo ugdymo grupė, kurios veiklos trukmė per parą – 24 valandos.

Vykdomos ikimokyklinio specialiojo ir priešmokyklinio specialiojo ugdymo programos. Šiuo atveju priešmokyklinė grupė jungiama su ikimokyklinio ugdymo grupe. Ugdo priešmokyklinio ugdymo mokytojai ir ikimokyklinio ugdymo mokytojai, meninio ugdymo mokytojai, teikiamos logopedo, specialiojo pedagogo, judesio korekcijos mokytojo paslaugos:

Plungės lopšelyje-darželyje „Pasaka“ – 1 grupė.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irma Kvizikevičienė

Juridinio ir personalo administravimo skyriaus vedėjas Vytautas Tumas

Švietimo ir sporto skyriaus vedėjas Gintautas Rimeikis

Protokolo skyriaus kalbos tvarkytoja Simona Grigalauskaitė  

Sprendimą rengė Švietimo ir sporto skyriaus vyr. specialistė Dangirutė Vaškienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRIEŠMOKYKLINIO UGDYMO ORGANIZAVIMO MODELIŲ IR GRUPIŲ SKAIČIAUS PLUNGĖS RAJONO SAVIVALDYBĖS BENDROJO UGDYMO MOKYKLOSE, LOPŠELIUOSE-DARŽELIUOSE 2023–2024 MOKSLO METAIS NUSTATYMO“** |
| 2023 m. balandžio 27 d.  Plungė |

**1. Parengto sprendimo projekto tikslai, uždaviniai.** Patvirtinti priešmokyklinio ugdymo organizavimo modelius ir grupių skaičius Plungės rajono savivaldybės bendrojo ugdymo mokyklose, lopšeliuose-darželiuose 2023–2024 mokslo metams.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Patvirtinus Plungės rajono savivaldybės tarybos sprendimo projektą bus reglamentuotas priešmokyklinio amžiaus mokinių paskirstymas ir užtikrintas efektyvus darbas Plungės rajono bendrojo ugdymo mokyklų, lopšelių-darželių priešmokyklinio ir (ar) ikimokyklinio ugdymo grupėse 2023–2024 mokslo metams. Šiuo sprendimu joks teisės aktas nekeičiamas, nes ankstesnis sprendimas dėl priešmokyklinio ugdymo modelių patvirtinimo Plungės rajono savivaldybės bendrojo ugdymo mokyklose ir lopšeliuose-darželiuose tvirtino priešmokyklinio ugdymo modelius ir grupių skaičius 2022–2023 mokslo metams.

**3. Kodėl būtina priimti sprendimą, kokių pozityvių rezultatų laukiama.** Atsižvelgdama į esamą mokyklose mokinių skaičių ir vadovaudamasi Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo 3 punktu, Savivaldybės taryba kiekvienais kalendoriniais metais iki gegužės 31 d. nustato, o iki rugsėjo 1 d. patikslina priešmokyklinių grupių komplektų skaičių bendrojo ugdymo mokyklose, lopšeliuose-darželiuose. Pritarus šiam sprendimo projektui, bus reglamentuotas ir užtikrinamas priešmokyklinis ugdymas Plungės rajono ugdymo įstaigose.

**4. Lėšų poreikis ir finansavimo šaltiniai.** Papildomų lėšų šiam sprendimui įgyvendinti nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Aiškinamojo rašto 4 punkte papildomų lėšų nenumatyta, todėl ir papildomų skaičiavimų nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Lyginamojo varianto nėra. Priešmokyklinio ugdymo modeliai Plungės rajono savivaldybės bendrojo ugdymo mokyklose ir lopšeliuose-darželiuose tvirtinami kasmet kiekvieniems mokslo metams.

**7. Sprendimo projekto antikorupcinis vertinimas.** Korupcijos pasireiškimo tikimybės nėra, vertinimas neatliekamas, nes vadovaujantis Lietuvos Respublikos korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijosŠvietimo ir sporto skyriaus iniciatyva, suderinus su priešmokyklinį ugdymą teikiančių įstaigų vadovais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės ugdymo įstaigoms, vykdančioms priešmokyklinį ugdymą.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistė Dangirutė Vaškienė

|  |
| --- |
|  |
|  |

|  |
| --- |
|  |