**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL JAUNIMO ATSTOVŲ RINKIMŲ ORGANIZAVIMO IR DELEGAVIMO Į PLUNGĖS RAJONO SAVIVALDYBĖS JAUNIMO REIKALŲ TARYBĄ TVARKOS APRAŠO PATVIRTINIMO**

2023 m. gegužės 18 d. Nr.T1-

Plungė

Vadovaudamasi Lietuvos Respublikos vietos savivaldos įstatymo 7 straipsnio 19 punktu, Lietuvos Respublikos jaunimo politikos pagrindų įstatymo 5 straipsnio 3 dalimi, atsižvelgdamas į Savivaldybių jaunimo reikalų tarybų pavyzdinių nuostatų, patvirtintų Lietuvos Respublikos socialinės apsaugos ir darbo ministro 2009 m. sausio 8 d. įsakymu Nr. A1-4 „Dėl Savivaldybių jaunimo reikalų tarybų pavyzdinių nuostatų patvirtinimo“, 14 punktą, ir į Jaunimo reikalų departamento prie Socialinės apsaugos ir darbo ministerijos direktoriaus 2019 m. gegužės 6 d. įsakymu Nr. 2V-105 (1.4) patvirtintas Savivaldybių jaunimo reikalų tarybų veiklos organizavimo ir vertinimo rekomendacijas, Plungės rajono savivaldybės taryba n u s p r e n d ž i a:

Patvirtinti Jaunimo atstovų rinkimų organizavimo ir delegavimo į Plungės rajono savivaldybės Jaunimo reikalų tarybą tvarkos aprašą (pridedama).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irma Kvizikevičienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė jaunimo reikalų koordinatorė Jurga Venckuvienė

PATVIRTINTA

Plungės rajono savivaldybės tarybos 2023 m. gegužės 18 d.

sprendimu Nr. T1-

**JAUNIMO ATSTOVŲ RINKIMŲ ORGANIZAVIMO IR DELEGAVIMO Į PLUNGĖS RAJONO SAVIVALDYBĖS JAUNIMO REIKALŲ TARYBĄ TVARKOS APRAŠAS**

**I SKYRIUS**

**BENDROSIOS NUOSTATOS**

1. Jaunimo atstovų rinkimų organizavimo ir delegavimo į Plungės rajono savivaldybės jaunimo reikalų tarybątvarkos aprašas (toliau – Tvarkos aprašas) nustato Plungės rajono savivaldybės Jaunimo reikalų tarybos (toliau –SJRT) tikslus ir funkcijas, teises – jaunimo atstovų rinkimai) ir delegavimo vykdymo tvarką.

2. SJRT jaunimo atstovų skaičius yra numatomas Jaunimo reikalų tarybos nuostatuose, patvirtintuose Plungės rajono savivaldybės tarybos sprendimu.

3. Jaunimo atstovai į SJRT renkami ir deleguojami Jaunimo reikalų tarybos kadencijos laikotarpiui. Jaunimo atstovai SJRT dirba visuomeniniais pagrindais.

4. Jaunimo atstovai į SJRT renkami viešo visuotinio jaunimo organizacijų, su jaunimu dirbančių organizacijų, mokinių ir (ar) studentų savivaldų, veikiančių Savivaldybės teritorijoje, atstovų susirinkimo (toliau – visuotinis susirinkimas) metu.

5. Už jaunimo atstovų rinkimų organizavimą atsakingas Plungės rajono savivaldybės administracijos vyriausiasis specialistas (jaunimo reikalų koordinatorius).

6. Jaunimo atstovų rinkimai į SJRT organizuojami ne vėliau kaip praėjus mėnesiui nuo paskutinės SJR kadencijos dienos. Jaunimo atstovų rinkimų datą skelbia jaunimo reikalų koordinatorius.

7. Šis Tvarkos aprašas parengtas vadovaujantis Lietuvos Respublikos jaunimo politikos pagrindų įstatymu, SJRT nuostatais ir kitais teisės aktais.

**II SKYRIUS**

**KANDIDATAI Į JAUNIMO REIKALŲ TARYBOS JAUNIMO ATSTOVUS**

8. Kandidatuoti į SJRT atstovus gali asmenys nuo 14 iki 29 metų.

9. Kandidatus į SJRT jaunimo atstovus gali siūlyti jaunimo organizacijos, su jaunimu dirbančios organizacijos, mokinių ir (ar) studentų savivaldos, veikiančios Savivaldybės teritorijoje, iš savo narių. Kandidatais gali save išsikelti ir pavieniai asmenys. Kandidatų skaičius neribojamas.

10. Kandidatų į SJRT jaunimo atstovus registracija prasideda ne vėliau kaip likus 14 darbo dienų iki jaunimo atstovų rinkimų ir baigiasi likus ne mažiau kaip 5 darbo dienoms iki jaunimo atstovų rinkimų visuotinio susirinkimo dienos. Registracijos metu kiekvienas kandidatas pateikia užpildytą kandidato į Plungės rajono savivaldybės į Jaunimo reikalų tarybos jaunimo atstovus registracijos anketą (1 priedas), prideda trumpą motyvacinį laišką ir mažiausiai vieną rekomendaciją iš jaunimo organizacijos, su jaunimu dirbančios organizacijos, mokinių ir (ar) studentų savivaldos, veikiančios Savivaldybės teritorijoje.

11. Nuolat atnaujinamas kandidatų į jaunimo atstovus SJRT sąrašas (kandidato vardas, pavardė, amžius ir atstovaujama organizacija (jeigu tokia yra) bei jų pateikta motyvacija ir rekomendacija (-os) tapti SJRT nariu yra viešai skelbiami Savivaldybės interneto svetainėje [www.plunge.lt](http://www.plunge.lt) ir kitose pasirinktose visuomenės informavimo priemonėse. Visi kandidatai į SJRT jaunimo atstovus turi būti viešai paskelbti ne vėliau kaip prieš 3 darbo dienas iki jaunimo atstovų rinkimų.

**III SKYRIUS**

**JAUNIMO ATSTOVŲ RINKIMŲ VYKDYMAS**

12. Jaunimo atstovų rinkimų į SJRT data skelbiama ne vėliau kaip likus 14 darbo dienų iki visuotinio susirinkimo dienos. Informacija apie Jaunimo reikalų tarybos jaunimo atstovų rinkimus ir organizuojamą visuotinį susirinkimą yra viešai skelbiama Plungės rajono savivaldybės interneto svetainėje ir kitose pasirinktose visuomenės informavimo priemonėse.

13. Apie organizuojamus jaunimo atstovų rinkimus į SJRT jaunimo reikalų koordinatorius informuoja ir kviečia dalyvauti Savivaldybės teritorijoje veikiančias jaunimo organizacijas, su jaunimu dirbančias organizacijas, mokinių ir (ar) studentų savivaldas elektroniniu paštu ir paskelbiant kvietimą Plungės rajono savivaldybės interneto svetainėje [www.plunge.lt](http://www.plunge.lt).

14. Visuotinio susirinkimo skelbime / informacijoje turi būti nurodyta susirinkimo vieta, laikas, preliminari darbotvarkė, kandidatų į SJRT jaunimo atstovus ir visuotinio susirinkimo dalyvių registravimosi tvarka bei terminai.

15. Visuotiniame susirinkime dalyvauja ir sprendžiamojo balso teisę turi vienas atstovas iš kiekvienos jaunimo organizacijos, su jaunimu dirbančios organizacijos, mokinių ir (ar) studentų savivaldos, veikiančios Savivaldybės teritorijoje. Apie savo dalyvavimą visuotiniame susirinkime kiekviena organizacija turi pranešti jaunimo reikalų koordinatoriui ne vėliau kaip likus 5 darbo dienoms iki visuotinio susirinkimo. Atstovas į visuotinį susirinkimą deleguojamas pateikiant delegavimo raštą, kuriame turi būti nurodyta deleguojamo asmens vardas, pavardė, einamos pareigos organizacijoje ir kontaktinė informacija. Delegavimo raštas turi būti pasirašytas organizacijos / savivaldos vadovo ar jo įgalioto asmens.

16. Visuotiniame susirinkime dalyvaujančių organizacijų ir savivaldų sąrašas turi būti skelbiamas Plungės rajono savivaldybės interneto svetainėje ir kitose pasirinktose visuomenės informavimo priemonėse ne vėliau kaip prieš 3 darbo dienas iki visuotinio susirinkimo dienos.

17. Prieš prasidedant visuotiniam susirikimui turi būti rengiama dalyvių registracija, kurios metu registruojami į visuotinį susirinkimą atvykę dalyviai. Dalyviai atvykę į visuotinį susirinkimą, tačiau neužsiregistravę registracijos metu, rinkimų balsavime nedalyvauja.

18. Visuotinį susirinkimą pradeda jaunimo reikalų koordinatorius arba jį pavaduojantis Savivaldybės administracijos darbuotojas ir pirmininkauja visuotiniam susirinkimui, kol išrenkamas susirinkimo pirmininkas.

19. Prasidėjus visuotiniam susirinkimui turi būti tvirtinama visuotinio susirinkimo darbotvarkė. Patvirtinus visuotinio susirinkimo darbotvarkę atviru balsavimu paprasta balsų dauguma išrenkamas visuotinio susirinkimo pirmininkas. Pirmininko kandidatūras siūlo užsiregistravę visuotinio susirinkimo dalyviai.

20. Visuotinis susirinkimas yra protokoluojamas. Visuotinio susirinkimo sekretoriaus funkcijas atlieka Savivaldybės administracijos darbuotojas.

21. Visuotinio susirinkimo metu išrenkama balsų skaičiavimo komisija, kurią sudaro ne mažiau kaip 3 nariai ir kuri iš savo narių paprasta balsų dauguma išsirenka balsų skaičiavimo komisijos pirmininką. Kol neišrinkta balsų skaičiavimo komisija, balsus skaičiuoja visuotinio susirinkimo pirmininkas.

22. Visuotinio susirinkimo pirmininkas paskelbia kandidatų į Jaunimo reikalų tarybą jaunimo atstovų sąrašą. Kiekvienas kandidatas (abėcėlės tvarka pagal pavardę) prisistato iki 5 min. Kiekvienas susirinkimo dalyvis turi teisę kiekvienam kandidatui užduoti po du klausimus.

23. Jaunimo atstovai į Jaunimo reikalų tarybą visuotiniame susirinkime renkami slaptu balsavimu.

24. Prieš pradedant balsavimą, balsų skaičiavimo komisija, remdamasi visuotinio susirinkimo dalyvių registracijos sąrašu, patikrina, ar yra aprašo 31 p. nustatytas kvorumas.

25. Paskelbus balsavimo pradžią, jaunimo organizacijų, su jaunimu dirbančių organizacijų, mokinių ir (ar) studentų savivaldų deleguotiems atstovams išduodami iš anksto parengti balsavimo biuleteniai (2 priedas). Balsavimo biuleteniai išduodami tik tiems asmenims, kurių dalyvavimas visuotiniame susirinkime yra patvirtintas organizacijos / savivaldos delegavimo raštu. Jeigu organizacija / savivalda iki visuotinio susirinkimo pradžios nepateikė delegavimo rašto, balsavimo biuletenis gali būti išduotas tik organizacijos / savivaldos vadovui. Vienam organizacijos / savivaldos atstovui gali būti išduodamas tik vienas balsavimo biuletenis.

26. Į balsavimo patalpą užeina tik po vieną visuotinio susirinkimo dalyvį.

27. Visuotinio susirinkimo dalyviai renka tiek SJRT jaunimo atstovų, kiek reglamentuoja SJRT nuostatai, balsuodami už balsavimo biuletenyje nurodytus kandidatus, pažymint ties pasirinktais kandidatais. Balsuojama ne daugiau kaip už tiek kandidatų, kiek yra renkamų į SJRT jaunimo atstovų. Biuletenis su atžymomis įmetamas į balsadėžę.

28. Pasibaigus balsavimui, Balsų skaičiavimo komisija suveda balsavimo rezultatus ir užpildytą Jaunimo atstovų į Plungės rajono savivaldybės Jaunimo reikalų tarybą rinkimų balsų skaičiavimo komisijos protokolą (3 priedas) perduoda visuotinio susirinkimo pirmininkui. Balsų skaičiavimo komisijos pirmininkas paskelbia rezultatus visuotiniam susirinkimui.

29. Išrinktais į SJRT jaunimo atstovais laikomi tie kandidatai, kurie surinko daugiausia balsų. Jeigu keli kandidatai surenka vienodą skaičių balsų ir tai lemia, kuris kandidatas turi tapti SJRT jaunimo atstovu, organizuojamas papildomas slaptas balsavimas, kurio metu balsuojama tik už kandidatus, surinkusius vienodą skaičių balsų.

30. Jaunimo atstovų rinkimų rezultatai įforminami visuotinio susirinkimo protokolu, kurį pasirašo susirinkimo pirmininkas ir sekretorius. Visuotinio susirinkimo protokolas saugomas Lietuvos Respublikos dokumentų ir archyvų įstatymo nustatyta tvarka ir terminais.

**IV SKYRIUS**

**BAIGIAMOSIOS NUOSTATOS**

31. Jaunimo atstovų rinkimai laikomi įvykusiais, jeigu visuotiniame susirinkime dalyvauja ne mažiau kaip 1/2 apie savo dalyvavimą pranešusių ir savo atstovą balsavimui delegavusių jaunimo organizacijų, su jaunimu dirbančių organizacijų, mokinių ir (ar) studentų savivaldų, veikiančių Savivaldybės teritorijoje.

32. Neįvykus jaunimo atstovų rinkimams, pakartotiniai rinkimai organizuojami ne vėliau kaip po 2 savaičių.

33. SJRT nario, jaunimo atstovo, įgaliojimai nutrūksta, jeigu:

33.1. jis atsistatydina savo noru anksčiau negu pasibaigia SJRT kadencija, pateikęs raštišką prašymą;

33.2. nutrūksta jo santykiai atstovaujamoje jaunimo organizacijoje, su jaunimu dirbančioje organizacijoje, mokinių ir (ar) studentų savivaldoje;

33.3. jis pašalinamas SJRT sprendimu dėl neaktyvaus nario pašalinimo, jeigu Jaunimo reikalų tarybos narys praleidžia iš eilės tris posėdžius be pateisinamos priežasties.

34. Nutrūkus Jaunimo reikalų tarybos nario įgaliojimams, jo vietą užima daugiausia balsų visuotinio susirinkimo metu surinkęs, tačiau į Jaunimo reikalų tarybą nepatekęs kandidatas. Jeigu tokio kandidato nėra arba kandidatas atsisako tapti Jaunimo reikalų tarybos nariu, organizuojami pakartotiniai jaunimo atstovų rinkimai.

\_\_\_\_\_\_\_\_\_\_\_\_\_\_\_\_\_\_\_\_\_

Jaunimo atstovų rinkimų

organizavimo ir delegavimo

į Plungės rajono savivaldybės

Jaunimo reikalų tarybą tvarkos aprašo

1 priedas

**KANDIDATO Į PLUNGĖS RAJONO SAVIVALDYBĖS JAUNIMO REIKALŲ TARYBOS JAUNIMO ATSTOVUS**

**REGISTRACIJOS ANKETA**

|  |  |
| --- | --- |
| **Kandidato duomenys** | |
| Vardas, pavardė |  |
| Gimimo data |  |
| Atstovaujama organizacija / savivalda | *(prašome nurodyti visą vienos jaunimo organizacijos, su jaunimu dirbančios organizacijos, mokinių ar studentų savivaldos pavadinimą arba nurodyti, jog tokios organizacijos / savivaldos nėra)* |
| Kontaktinė informacija | *(el. pašto adresas ir tel. numeris)* |

Kartu su užpildyta ir pasirašyta registracijos anketa pridedama:

1. Trumpa motyvacija tapti Plungės rajono savivaldybės Jaunimo reikalų tarybos nariu, jaunimo atstovu (iki 1 A4 formato lapo apimties).

2. Mažiausiai vienos jaunimo organizacijos, su jaunimu dirbančios organizacijos, mokinių ir (ar) studentų savivaldos rekomendacija.

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(anketos užpildymo data) (parašas)

PASTABA. Kandidato pateikti duomenys reikalingi ir bus naudojami tik jaunimo atstovų į Plungės rajono savivaldybės Jaunimo reikalų tarybą rinkimams organizuoti. Viešai bus skelbiami šie kandidato pateikti duomenys: vardas, pavardė, amžius, atstovaujama organizacija / savivalda, pateikta motyvacija ir rekomendacija (-os) dalyvauti rinkimuose

Jaunimo atstovų rinkimų

organizavimo ir delegavimo

į Plungės rajono savivaldybės

Jaunimo reikalų tarybą tvarkos aprašo

2 priedas

**JAUNIMO ATSTOVŲ Į PLUNGĖS RAJONO SAVIVALDYBĖS JAUNIMO REIKALŲ TARYBĄ RINKIMAI**

*(Data)*

BALSAVIMO BIULETENIS

|  |  |
| --- | --- |
| **ŽYMĖJIMO**  **PAVYZDYS** |  |

PAŽYMĖKITE NE DAUGIAU KAIP

(*įrašyti skaičių*) KANDIDATUS

|  |  |
| --- | --- |
| VARDENIS PAVARDENIS |  |
| VARDENĖ PAVARDENĖ |  |
| *(įrašyti visus kandidatus)* |  |
|  |  |
|  |  |
|  |  |

Jaunimo atstovų rinkimų

organizavimo ir delegavimo

į Plungės rajono savivaldybės

Jaunimo reikalų tarybą tvarkos aprašo

3 priedas

**JAUNIMO ATSTOVŲ Į PLUNGĖS RAJONO SAVIVALDYBĖS**

**JAUNIMO REIKALŲ TARYBĄ RINKIMŲ**

**BALSŲ SKAIČIAVIMO KOMISIJOS PROTOKOLAS**

202....m. …………..d. Nr.

(vieta)

Balsų skaičiavimo komisijos posėdis įvyko \_\_\_\_\_\_\_\_\_\_\_\_\_\_\_\_\_\_\_\_ .

(data)

Balsų skaičiavimo komisijos pirmininkas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Balsų skaičiavimo komisijos nariai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Dėl jaunimo atstovų rinkimų į Savivaldybės Jaunimo reikalų tarybą:

1.1. Dėl kandidato Vardenio Pavardenio išrinkimo Savivaldybės Jaunimo reikalų tarybos nariu;

1.2. Dėl kandidato............

2. Įteikta balsavimo biuletenių \_\_\_\_\_\_\_\_\_\_\_\_\_\_\_\_\_\_\_\_\_\_

3. Gauta balsavimo biuletenių \_\_\_\_\_\_\_\_\_\_\_\_\_\_\_\_\_\_\_\_\_\_\_\_, iš jų negaliojantys\_\_\_\_\_\_\_\_\_\_\_\_

4. Balsavimo rezultatai:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.  Nr. | Kandidatas | | Balsavimo rezultatai  (nurodoma skaičiumi ir žodžiu) | | Reitingavimas,  pagal surinktų balsų skaičių | | Balsavimo išvada (nurodoma išrinktas ar neišrinktas) |
| 3.1. | Vardenis, Pavardenis | | Surinktas balsų skaičius....................... | | Pvz., 2 | |  |
| 3.2. | Vardenis, Pavardenis | | Surinktas balsų skaičius....................... | | Pvz., 1 | |  |
| Komisijos pirmininkas | |  | |  | |  | |
|  | | (parašas) | |  | | (vardas, pavardė) | |
| Komisijos nariai | |  | |  | |  | |
|  | | (parašas) | |  | | (vardas, pavardė) | |
|  | |  | |  | |  | |
|  | | (parašas) | |  | | (vardas, pavardė) | |

|  |
| --- |
| **JAUNIMO REIKALŲ KOORDINATORIUS**  **AIŠKINAMASIS RAŠTAS**  **PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**  **„DĖL JAUNIMO ATSTOVŲ RINKIMŲ ORGANIZAVIMO IR DELEGAVIMO Į PLUNGĖS RAJONO SAVIVALDYBĖS JAUNIMO REIKALŲ TARYBĄ TVARKOS APRAŠO PATVIRTINIMO“**  2023 m. balandžio 28 d.  Plungė |

**1. Parengto sprendimo projekto tikslai, uždaviniai.** Patvirtinus šį Plungės rajono savivaldybės tarybos sprendimą bus reglamentuotas Jaunimo atstovų rinkimų organizavimo ir delegavimo į Plungės rajono savivaldybės Jaunimo reikalų tarybą tvarkos aprašas.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Iki šioltokios tvarkos nebuvo.

**3. Kodėl būtina priimti sprendimą, kokių pozityvių rezultatų laukiama.** Skatinti 14–29 metų jaunimo įsitraukimą į Plungės rajono jaunimo politikos formavimą. Priėmus šį teisės aktą, jaunimui, kandidatuojančiam į Plungės rajono Jaunimo reikalų tarybos narius ir organizuojantiems JRT rinkimus, tiksliau įvardijami reikalavimai ir vyksiančių rinkimų tvarka.

**4. Lėšų poreikis ir finansavimo šaltiniai.** Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Patvirtinus šį Plungės rajono savivaldybės tarybos sprendimą bus galimybė viešo susirinkimo metu išsirinkti jaunimo atstovus ir Savivaldybės tarybos sprendimu pasitvirtinti Jaunimo reikalų tarybą, kurią sudaro jaunimo atstovai, Savivaldybės tarybos nariai, mero deleguoti atstovai ir Savivaldybės administracijos darbuotojai.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Paruoštas naujos redakcijos projektas. Projekto lyginamojo varianto nėra.

**7. Sprendimo projekto antikorupcinis vertinimas.** Vadovaujantis Lietuvos Respublikos korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**8. Nurodyti, kieno iniciatyva sprendimo projektas yra parengtas.** Jaunimo reikalų agentūros rekomendacijomis.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės administracijos jaunimo reikalų koordinatoriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Įtakos neturės* | *nenumatomas* |
| *Finansams* | *Įtakos neturės* | *nenumatomas* |
| *Socialinei aplinkai* | *Įtakos neturės* | *nenumatomas* |
| *Viešajam administravimui* | *Bus tiksliau apibrėžtos taisyklės ir eiga norintiems kandidatuoti į Jaunimo reikalų tarybą* | *nenumatomas* |
| *Teisinei sistemai* | *Įtakos neturės* | *nenumatomas* |
| *Kriminogeninei situacijai* | *Įtakos neturės* | *nenumatomas* |
| *Aplinkai* | *Įtakos neturės* | *nenumatomas* |
| *Administracinei naštai* | *Įtakos neturės* | *nenumatomas* |
| *Regiono plėtrai* | *Įtakos neturės* | *nenumatomas* |
| *Kitoms sritims, asmenims ar jų grupėms* | *Apibrėžta rinkimų organizavimo tvarka. Tinkamai atstovaujami jaunimo interesai* | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

jaunimo reikalų koordinatorė Jurga Venckuvienė